turjo4nis/wikipedia-bn-dump-20250701 huggingface dataset:
জুটি (ক্রিকেট)

জুটি () ক্রিকেট খেলার পরিভাষাবিশেষ। দুইজন ব্যাটসম্যানকে সর্বদাই মাঠে অবস্থান করতে হয়। তবে, যে-কোন সময়ে কেবলমাত্র একজন ব্যাটসম্যানকে স্ট্রাইকারের ভূমিকায় অবতীর্ণ হতে হয়। দুইজন ব্যাটসম্যানের ঐ জুটি তখনই শেষ হবে যখন - তাদের কেউ আউট হবে বা রিটায়ার হবে বা ইনিংস ঘোষণা হলে বা ওভার শেষ হয়ে গেলে বা দূর্যোগপূর্ণ আবহাওয়ার কারণে ইনিংসের মাঝখানে পরিত্যক্ত ঘোষণা করা হলে বা খেলার পরিবেশ বিপজ্জ্বনক হলে।

বিভিন্ন ক্রিকেট পরিসংখ্যানবিদগণ এ জুটিতে রান সংগ্রহ, তা অতিরিক্ত রান কিনা, কত মিনিট সময় ব্যয় ও কতসংখ্যক বল মোকাবেলা করেছেন - তা তুলে ধরেন। প্রায়শঃই নির্দিষ্ট উইকেটে কি ধরনের ভূমিকা রেখেছে তা বর্ণনা করা হয়ে থাকে। যেমন - তৃতীয় উইকেট জুটি বা উদ্বোধনী জুটি বা প্রথম উইকেট জুটি হিসেবে বলা হয়। যদি কোন কারণে মূল ব্যাটসম্যান মাঠ থেকে রিটায়ার হার্ট হয়েছেন কিন্তু অপরাজিত অবস্থায় মাঠ ত্যাগ করেছেন, তাহলে একাধিক ব্যাটসম্যানের সমন্বয়ে জুটি হতে পারে।

ব্যাটিং জুটি 
ব্যাটিংকালে জুটির গুরুত্বতা অপরিসীম। সাধারণতঃ দলের সেরা ব্যাটসম্যানদ্বয় একত্রে মুক্তভাবে নিজস্ব ধরনে খেলে থাকেন। অনেকক্ষেত্রে এর ব্যতিক্রম হতে পারে। যেমন: মার্কাস ট্রেসকোথিক আক্রমণাত্মক স্ট্রোকপ্লেয়ার ও মাইক অ্যাথারটন রক্ষণাত্মক ভঙ্গীমায় বাঁধার প্রাচীর গড়ে তুলে ইংল্যান্ডের পক্ষে অনেকগুলো সফলতম উদ্বোধনী জুটি গড়েছেন। তবে, স্ট্রাইক পরিবর্তনের মাধ্যমে নিজেদের পছন্দের বোলারদের মোকাবেলায় উদ্বুদ্ধ করে থাকেন ও সাড়া দেয়ার মাধ্যমে রান সংগ্রহে ভূমিকা রাখেন। উদ্বোধনী জুটি ব্যাপক অর্থে নতুন বল মোকাবেলা করতে হয়। পরবর্তী জুটিতে এ চাপ কমে যায়, প্রায়শঃই স্পিন বোলিংয়ে পুরনো বলের মুখোমুখি হতে হয় ও এক পর্যায়ে দ্বিতীয় নতুন বলকে মোকাবেলা করতে হতে পারে।

সচরাচর বলা হয়ে থাকে যে, বামহাতি ও ডানহাতি ব্যাটসম্যানের মধ্যকার জুটি অন্য একইজাতীয় জুটির তুলনায় অধিক সফলতার স্বাক্ষর রাখে। বেসবলের ক্ষেত্রে এ ধরনের বিষয়টি ‘লেফটি-রাইটি সুইচ’ নামে পরিচিত।

বোলিং জুটি 
নির্দিষ্ট দুইজন বোলার প্রায়শঃই বিভিন্ন খেলায় একত্রে অনেকগুলো ওভার বোলিং করতে থাকলে সচরাচর তাদেরকে বোলিং জুটিরূপে পরিচিতি ঘটানো হয়।

উইকেট অনুযায়ী টেস্টে রেকর্ডধারী জুটি 
নভেম্বর, ২০২০ সাল অনুযায়ী সঠিক:

যে-কোন উইকেটে শীর্ষ ১০ টেস্ট জুটি 
১৮ মার্চ, ২০১৭ তারিখ অনুযায়ী সঠিক:

উইকেট অনুযায়ী প্রথম-শ্রেণীর ক্রিকেটে রেকর্ডধারী জুটি 
১৪ অক্টোবর, ২০১৬ তারিখ অনুযায়ী সঠিক:

* = নিরবচ্ছিন্ন জুটি

যে-কোন উইকেটে প্রথম-শ্রেণীর ক্রিকেটে রেকর্ডসংখ্যক জুটি 
১৪ অক্টোবর, ২০১৬ তারিখ অনুযায়ী সঠিক:

* নিরবচ্ছিন্ন জুটি

উইকেট অনুযায়ী একদিনের আন্তর্জাতিকে রেকর্ডধারী জুটি 
৫ মে, ২০১৯ তারিখ অনুযায়ী সঠিক:

* = নিরবচ্ছিন্ন জুটি

রান অনুযায়ী ওডিআইয়ে সর্বোচ্চ রানের জুটি 
৫ মে, ২০১৯ তারিখ অনুযায়ী সঠিক:

* = নিরবচ্ছিন্ন জুটি

 শচীন তেন্ডুলকর ও সৌরভ গাঙ্গুলী উদ্বোধনী জুটিতে সর্বাধিক রান সংগ্রহের বিশ্বরেকর্ড গড়েন। তারা একত্রে ১৩৬ ইনিংসে ৬,৬০৯ রান করেন। তন্মধ্যে, ২১টি শতরান ও ২৩টি অর্ধ-শতরানের জুটি ছিল। উদ্বোধনী জুটিতে ২১টি শতরানের জুটিও বিশ্বরেকর্ডরূপে স্বীকৃত।

তথ্যসূত্র

বহিঃসংযোগ 
 A few marathon partnerships  from The Hindu
 Partnerships from Howstat
 List of record partnerships in Tests from ESPN.com
Tests - Partnership Records from cricinfo.com
 first-class partnership records from CricketArchive 

ব্যাটিং (ক্রিকেট)
ক্রিকেট পরিভাষা
ক্রিকেট রেকর্ড ও পরিসংখ্যান
বার্নার্ড রদ্রিগেস

বার্নার্ড রদ্রিগেস (১৫ মার্চ ১৯৩৩ - ১৭ আগস্ট ২০১৫) একজন সিঙ্গাপুরের রাজনীতিবিদ ছিলেন। রদ্রিগেস ১৯৬৫ সাল থেকে ১৯৬৮ সাল পর্যন্ত সিঙ্গাপুরের প্রথম সংসদে আইনসভা পরিষদের সদস্য হিসাবে তেলোক ব্লাঙ্গার প্রতিনিধিত্ব করেছিলেন।  তিনি পিপলস অ্যাকশন পার্টির প্রতিষ্ঠাতা সদস্য ছিলেন এবং জাতীয় ট্রেডস ইউনিয়ন কংগ্রেস (এনটিইউসি) প্রতিষ্ঠায় সহায়তা করেছিলেন। রডরিগস যুক্তি দিয়েছিলেন যে, এনটিইউসিকে কার্যকর করা সিঙ্গাপুরের পক্ষে সবচেয়ে ভাল ছিল কারণ এটি কমিউনিস্টপন্থী আন্দোলনের একটি গঠনমূলক বিকল্প হবে। ১৯৬৬ সালে, তিনি সরকারী কর্মচারীদের তাদের অধিকারযুক্ত ব্যাকপে পাওয়ার জন্য প্রচার করেছিলেন, এতে তিনি লিম কিম সান এর সাথে বিরুদ্ধে যান, যিনি এই ধরনের পদক্ষেপকে নিরুৎসাহিত করেছিল।  রদ্রিগেস  ১৯৭২ সালে অস্ট্রেলিয়ার সিডনিতে স্থানান্তরিত হন।

তথ্যসূত্র 

১৯৩৩-এ জন্ম
২০১৫-এ মৃত্যু
পিপলস অ্যাকশন পার্টির রাজনীতিবিদ
অনরণ্য

অনরণ্য ইক্ষ্বাকুবংশ সূর্যবংশের বিখ্যাত রাজা। তিনি অযোধ্যায় রাজত্ব করতেন। ইনি শ্রীরামচন্দ্রের পূর্বপুরুষ।

রামায়ণ এবং অন্যান্য পুরাণগুলোতে ইক্ষ্বাকুবংশের যে কুলপঞ্জিকা পাওয়া যায়,তাতে রাজর্ষি অনরণ্যের সঠিক পরিচয় নিয়ে অনেক মতভেদ রয়েছে।

রামায়ণ মতে, মহাতেজস্বী রাজা বাণের পুত্র অনরণ্য। অনরণ্যের পুত্র পৃথু। শ্রীমদ্ভাগবত পুরাণে প্রাপ্ত, ত্রসদস্যুর পুত্র অনরণ্য; তার পুত্র হর্য্যশ্ব। কিন্তু বিষ্ণুপুরাণ বলছে, ত্রসদস্যুর পুত্র 'সম্ভূত', তাঁর পুত্র অনরণ্য; আর অনরণ্যের পুত্র পৃষদশ্ব[তৎপুত্র হর্য্যশ্ব]।

আবার মৎস্যপুরাণে বলা হয়েছে যে, সৌদাস কল্মাষপাদের পুত্র সর্বকর্মা, সর্বকর্মার পুত্র অনরণ্য। অনরণ্যের পুত্রের নাম নিঘ্ন।

রাবণ ও অনরণ্য 
ব্রহ্মার বলে বলীয়ান রাবণ দিগ্বিজয়ে বের হয়ে বহু রাজা-মহারাজা-দিকপালদের পরাজিত করেন। দুষ্মন্ত, সুরথ, গাধি, গয়, পুরূরবা প্রভৃতি বিখ্যাক প্রজাপালক রাজারা রাবণের কাছে পরাজয় স্বীকার করেন। এরপর রাবণ অযোধ্যার মহারাজা অনরণ্যের নিকট গিয়ে তাঁকে 'যুদ্ধ' অথবা 'পরাজয়' এই দুটির কোনো একটি বেছে নিতে বলেন। পাপাত্মা রাবণের কথায় ক্রোধান্বিত হয়ে অনরণ্য রাবণকে যুদ্ধে আহ্বান করেন। সমুদ্রের মতন অযোধ্যার সেনাবাহিনী নিয়ে রাক্ষসসৈন্যদের উপর ঝাঁপিয়ে পড়েন। প্রবল বিক্রমের সঙ্গে অনরণ্য যুদ্ধ করলেন। শুক-সারণ, প্রহস্ত প্রভৃতি রাবণের মন্ত্রী-অমার্ত্যরা অনরণ্যের কাছে পরাজিত হলো। কিন্ত কিছুক্ষণ পরেই রাবণের পরাক্রমে এবং রাক্ষসসেনাদের যুদ্ধকুশলতায় অনরণ্যের সৈন্যরা ধ্বংস হলো। তখন অনরণ্য রাবণের মস্তক লক্ষ্য করে আটশ তীর নিক্ষেপ করলেন। কিন্তু ব্রহ্মার বরে রাবণের কোনো ক্ষতি-ই হলো না। অতঃপর রাবণ অতি ক্রোধে অনরণ্যের মাথায় ভীষণ আঘাত করলেন।অনরণ্য রথ হতে ভূমিতে পড়ে গেলেন। মৃত্যুর পূর্বমুহূর্তে অনরণ্য রাবণকে উদ্দেশ্য করে বলেছিলেন, 'রাবণ! কাল-কে অতিক্রম করা দুঃসাধ্য। তুমি নিজেই নিজের প্রশংসা করছ বটে, কিন্তু জেনো, অমি তোমার নিকট পরাজিত হইনি। কাল-ই আমার পরাজয়ের কারণ। তুমি নিমিত্ত মাত্র। তুমি কাল-প্রেরিত হয়ে আমার নিকট এসেছ। সেখানে আমি কি করতে পারি? তবু আমি যুদ্ধক্ষেত্র থেকে পালিয়ে যাইনি। যুদ্ধ করতে করতে আমি আঘাতপ্রাপ্ত হয়েছি। ওরে রাক্ষস! আমি যদি যথাবিহিত প্রজাপালন করে থাকি, যদি সদা সত্যে অবিচল থাকি, তবে আমার এই ইক্ষ্বাকুকূলেই ভগবান বিষ্ণু দশরথের পুত্র রামচন্দ্র রূপে জন্মগ্রহণ করবেন। সেই রামের হাতেই তোমার মৃত্যু হবে।' রাবণকে এই অভিশাপ দেওয়ার পরেই তাঁর মৃত্যু হলো।

লঙ্কার যুদ্ধে প্রথমবার রাম-রাবণের সম্মুখ যুদ্ধে রাবণের পরাজয় হলে, ভীত রাবণের- অনরণ্যের সেই অভিশাপের কথা মনে পড়েছিল।

অন্যান্য 

মহাভারতের আদিপর্বের সূচনায় অনরণ্যের নাম উল্লিখিত হয়েছ অন্যতম প্রচীন রাজর্ষি হিসেবে। পুত্রশোকার্ত রাজা ধৃতরাষ্ট্রকে সান্ত্বনা দেবার সময় সঞ্জয় যেসব প্রচীন রাজর্ষিদের নাম উল্লেখ করেছেন যারা দীর্ঘকাল যাবৎ বিশাল সাম্রাজ্য এবং অতুল ঐশ্বর্যভোগ করেছেন, এবং সময়ের অলঙ্ঘনীয় নিয়মে মৃত্যুমুখে পতিত হয়েছেন। এদের মধ্যে অনরণ্য একজন।

মহাভারতের অনুশাসন পর্বে প্রাতঃস্মরনীয় রাজর্ষিদের নামে অনরণ্যের নাম-ও উল্লিখিত হয়েছে।

তথ্যসূত্র 

হিন্দু দেবদেবী
হিন্দু দেবতা
হিন্দু পুরাণ
হিন্দু পৌরাণিক চরিত্র
সূর্য রাজবংশ
রামায়ণের চরিত্র
বিশ্ব দর্শন দিবস

বিশ্ব দর্শন দিবস ইউনেস্কো কর্তৃক ঘোষিত একটি আন্তর্জাতিক দিবস যা প্রতি বছর নভেম্বর মাসের ৩য় বৃহস্পতিবার পালিত হয়। দিনটি সর্বপ্রথম  ২১ নভেম্বর ২০০২ সালে উদযাপিত হয়েছিল।

প্রতি বছর নভেম্বর মাসের তৃতীয় বৃহস্পতিবার "বিশ্ব দর্শন দিবস" উদযাপিত হয়। ইউনেস্কো বিশ্ব দর্শন দিবস উদ্‌যাপন করে, মানব চিন্তার বিকাশে প্রতিটি সংস্কৃতি এবং ব্যক্তির জন্য দর্শনের স্থায়ী মূল্য তুলে ধরতে দিনটি উদযাপিত হয়। ইউনেস্কো সবসময়ই দর্শনের সাথে ঘনিষ্ঠভাবে জড়িত ছিল। কিন্তু সমালোচনামূলক দর্শনের সাথে নয় বরং সেই দর্শনের সাথে যে দর্শন মানবজীবনে প্রতিটা ক্ষেত্রে কর্মকে অর্থ প্রদান করতে ও জীবনকে সুন্দর করতে সহায়তা করে। ২০০৫ সালে ইউনেস্কোর সাধারণ অধিবেশনে বিশেষত তরুণদের জন্য দর্শনের গুরুত্ব তুলে ধরা হয়। যেখানে উল্লেখ করা হয়েছিল দর্শন এমন একটি অনুশাসন যা সমালোচনা ও মুক্তচিন্তাকে উৎসাহ দেয় এবং পৃথিবীর সামগ্রিক কল্যাণে গুরুত্বপূর্ণ ভূমিকা পালন করে। ইউনেস্কোর সাধারণ সম্মেলন নিশ্চিত হয়েছিল যে "ইউনেস্কোর দর্শন দিবসের প্রাতিষ্ঠানিককরণ‘ বিশ্ব দর্শন দিবস ’হিসাবে দর্শনকে এবং বিশেষত বিশ্বে দর্শনের শিক্ষাকে প্রবল উৎসাহ দেবে এবং স্বীকৃতি অর্জন করবে।

তথ্যসূত্র 

জাতিসংঘের দিবস
নভেম্বর উদ্‌যাপন
বৃহস্পতিবারের উদ্‌যাপন
২০০২-এ প্রতিষ্ঠিত
বাই ইয়ান (অভিনেতা)

বাই ইয়ান (; ১৯২০ - ১৯ আগস্ট ২০১৯), জন্ম ইয়ান বয়ুয়ান () চীনের উহান শহরে, একজন সিঙ্গাপুরীয় অভিনেতা ছিলেন। তিনি থিয়েটার থেকে নাচ এবং যাদুকর পর্যন্ত বহুবিধ প্রতিভার অধিকারী অভিনয়শিল্পী ছিলেন। স্নেহের সাথে "চাচা বাই ইয়ান" নামে পরিচিত এই শিল্পী সিঙ্গাপুর টেলিভিশন নাটকের একটি ঘরোয়া নাম। 

তাঁর স্ত্রী, অভিনেত্রী ইয়ে কিং (মারা গেছেন ২০১৬) এর সাথে তাঁর প্রেমের গল্পটি ২০১৮ সালের চ্যানেল নিউজএশিয়ার একটি তথ্যচিত্র, লাভ ইন এ টাইম অফ চেঞ্জ: লাভ ইজ এ স্টেজ: বাই ইয়ান ও ইয়ে কিং  -তে প্রদর্শিত হয়েছিল ।

পুরস্কার

তথ্যসূত্র 

১৯২০-এ জন্ম
২০১৯-এ মৃত্যু
সিঙ্গাপুরীয় টেলিভিশন অভিনেতা
নিউমোনিয়ায় মৃত্যু
মাউসার ৯৮

মাউসার ৯৮ হ'ল একটি জার্মান বোল্ট অ্যাকশন রাইফেল। যাতে মাউসার ৫-রাউন্ডের ইন্টার্নাল ক্লিপ ম্যাগাজিন থেকে গুলি চালানোর মতো করে তৈরি করা হয়েছিল । এর ডিজাইন করেন পাউল মাউসার ১৮৯৫ সালে । এটি জার্মানি কর্তৃক উদ্ভাবিত যেকোনো রাইফেল এর মধ্যে সর্বাধিক উৎপাদিত রাইফেল । সংখ্যার বিচারে এর আনুমানিক উৎপাদনকৃত ইউনিটের সংখ্যা ১০২০০০০০০ টি। সারা বিশ্বের সর্বাধিক উৎপাদিত রাইফেল মধ্যে এর অবস্থান ২য় ।
২০ এর অধিক জার্মান রাইফেল কোম্পানি এটির উৎপাদন করে । এর সর্বাধিক ব্যবহার হয় প্রথম বিশ্বযুদ্ধে,এবং এটি পরবর্তীতে জার্মান সেনাবাহিনীতে কার-৯০কে দ্বারা প্রতিস্থাপিত হয়।

ইতিহাস

নকশা 
এটির ডিজাইন করেন পাউল মাউসার ১৮৯৫ সালে।

সংস্করণ 

মাউসার ৯৮
কে৯৮এ
কে৯৮বি
কার-৯৮কে

ব্যবহারকারী

যুদ্ধে ব্যবহার

তথ্যসূত্র 

অস্ত্র
অসম্পূর্ণ
আগ্নেয়াস্ত্র
রাইফেল
আপার নীল (রাজ্য)

আপার নীল দক্ষিণ সুদানের একটি রাজ্য। এই রাজ্য জুড়ে শ্বেত নীল প্রবাহিত হয়। অঞ্চলের নামের সাথে একই নামের আরেকটি রাজ্য ছিল, যার নাম ছিল গ্রেটার আপার নীল। এর আয়তন ছিল । মালাকাল ছিল রাজ্যের রাজধানী। কোডোক শহর, ফ্যাশোদা ঘটনার অবস্থান যা আফ্রিকা দখলের লড়াই হিসেবে শেষ হয়েছিল, এই রাজ্যে অবস্থিত। ৯ জুলাই ২০১১-এ দক্ষিণ সুদানের প্রজাতন্ত্রের অংশ হিসাবে আপার নীল সুদান থেকে বিদায় নেয়।

২০১৫ সালের অক্টোবরে দক্ষিণ সুদানের রাষ্ট্রগুলি রাষ্ট্রপতি সালভা কিরের দ্বারা ২৮ টি রাজ্যে পুনর্গঠিত হয়েছিল। এটি ২০২০ সালের ২২ ফেব্রুয়ারি স্বাক্ষরিত একটি শান্তি চুক্তির ফলাফল হিসাবে বিপরীত হয়েছিল।

কাউন্টি 
আপার নীল ১৩  কাউন্টিতে বিভক্ত:

 বালিয়েট কাউন্টি
 ফ্যাসোডা কাউন্টি
 লোনজুকুক কাউন্টি
 মাবান কাউন্টি
 মালাকাল কাউন্টি
 মেনিয়ো কাউন্টি
 মাইউট কাউন্টি
 মেলুট কাউন্টি
 নাসির কাউন্টি
 প্যানিক্যাং কাউন্টি
 রেনক কাউন্টি
 উলং কাউন্টি
 আকোকা কাউন্টি

তথ্যসূত্র 

উইকিউপাত্তে স্থানাঙ্ক আছে
সুদানের রাজ্য
দ্য পারসুট অব হ্যাপিনেস

দ্য পারসুট অব হ্যাপিনেস ২০০৬ সালে মুক্তিপ্রাপ্ত একটি জীবনীধর্মী নাট্য চলচ্চিত্র। গ্যাব্রিয়েল মুচ্চিনো ছবিটি পরিচালনা করেছেন এবং শ্রেষ্ঠাংশে রয়েছেন উইল স্মিথ ও জাদেন স্মিথ। উইল স্মিথ গৃহহীন বিক্রেতা ক্রিস গার্ডনার ও জাদেন স্মিথ ক্রিস গার্ডনার জুনিয়রের চরিত্রে অভিনয় করেন। স্টিভেন কনরাড ছবিটির চিত্রনাট্য রচনা করেন। গার্ডনার ও কুইন্সি ট্রুপের ২০০৬ সালে রচিত আত্মজীবনী অবলম্বনে চিত্রনাট্যটি রচিত হয়েছে। গার্ডনার এক বছর ধরে গৃহহীন অবস্থায় যে সংগ্রামসঙ্কুল পরিস্থিতির মধ্য দিয়ে যান, এটি তারই চিত্রায়ন।  ছবিটির শুদ্ধ নাম The pursuit of happiness হওয়ার কথা থাকলেও প্রকৃতপক্ষে এর নাম হয় The pursuit of happyness. গার্ডনারের ছেলে যে দিবাযত্নকেন্দ্রে পরিচর্যিত হয়, তার বাইরের দেয়ালের ম্যুরালের বানান তাকে এই নাম রাখতে অনুপ্রাণিত করে।

২০০৬ সালের ১৫ ডিসেম্বর কলাম্বিয়া পিকচার্স ছবিটি মুক্তি দেয়। এটি মোটামুটি ইতিবাচক সমালোচনাই লাভ করেছিল। স্মিথের অভিনয় বিশেষভাবে প্রশংসিত হয়। সেরা অভিনেতা ক্যাটাগরিতে এটি অস্কার ও গোল্ডেন গ্লোব এর মনোনয়ন পায়।

কাহিনীসংক্ষেপ

১৯৮১ সালে সান ফ্রান্সিসকোর বিক্রয়কর্মী ক্রিস গার্ডনার তার সারা জীবনের সঞ্চয় বহনযোগ্য হাড় শনাক্তকারী যন্ত্রে বিনিয়োগ করেন। তিনি চিকিৎসকদের এটি প্রদর্শনপূর্বক বলেন, এটি সাধারণ এক্স-রে অপেক্ষা অধিক কার্যকর, কারণ এতে কোয়ান্টাম শক্তির ধারণা ব্যবহার করা হয়েছে। এই শনাক্তকারী যন্ত্রগুলো তার জীবনে তাৎপর্যপূর্ণ ভূমিকা পালন করে। তিনি এগুলোর অধিকাংশ বিক্রি করতে সক্ষম হলেও বিক্রি করার শ্লথ গতি ও ক্রমবর্ধমান আর্থিক চাহিদা তার স্ত্রী লিন্ডাকে ক্ষুব্ধ করে তোলে। লিন্ডা হোটেলে ভৃত্যের কাজ করে। তাদের ছেলে ক্রিস্টোফার জুনিয়রের বয়স শীঘ্রই পাঁচ বছর হবে। কিন্তু সাধারণ রঞ্জনরশ্মি যন্ত্র অপেক্ষা এগুলো অপেক্ষাকৃত অধিক দামি হলেও সামান্য ভালো ছবি তৈরি করতে পারে।  এতে দ্রুতই ক্রিস সমস্যার সম্মুখীন হন। জীবনধারণের জন্য তিনি পর্যাপ্ত অর্থ রোজগার করতে পারেন না। লিন্ডাকেও দুই বেলা কাজ করতে হয়।

তার সাথে ডিন উইটারের ব্যবস্থাপক জে টুইস্টলের দেখা হয়। ক্রিস তার কাছে স্টকব্রোকারের চাকরির আবেদন করেন। ট্যাক্সিতে করে ঘোরার সময় রুবিকস কিউব সমাধান করে জে-কে ক্রিস মুগ্ধ করেন। জে চলে যায়। কিন্তু ক্রিসের কাছে কোনো অর্থ নেই। তাই সে পালিয়ে যাওয়ার সিদ্ধান্ত গ্রহণ করে। গার্ডিনারকে ক্রুদ্ধ গাড়িচালক বার্ট (বে এরিয়া র‍্যাপিড ট্রানজিশন) স্টেশন পর্যন্ত ধাওয়া করে। গার্ডিনার একটি ট্রেনে চড়ে বসলেও এ প্রক্রিয়ায় সে একটি শনাক্তকারী যন্ত্র হারিয়ে ফেলে।

কুশীলব
 উইল স্মিথ - ক্রিস গার্ডনার
 ট্যান্ডি নিউটন - লিন্ডা গার্ডনার
 জাদেন স্মিথ - ক্রিস্টোফার গার্ডনার জুনিয়র
 ব্রায়ান হো - জে টুইস্টি
 ড্যান ক্যান্টেলানেটা - অ্যালান ফ্রাকেশ
 জেমস ক্যারেন - মার্টিন ফ্রোম
 কার্ট ফুলার - ওয়াল্টার রিবন
 টাকায়ো ফিশার - মিসেস চু
 মার্ক ক্রিস্টোফার লরেন্স - ওয়েন
 ক্রিস গার্ডনার

তথ্যসূত্র

বহিঃসংযোগ

 
 
 
 

২০০৬-এর চলচ্চিত্র
ইংরেজি ভাষার চলচ্চিত্র
মার্কিন চলচ্চিত্র
সান ফ্রান্সিস্কোর পটভূমিতে চলচ্চিত্র
সান ফ্রান্সিস্কোতে ধারণকৃত চলচ্চিত্র
শিশু সম্পর্কিত চলচ্চিত্র
গৃহহীনতা সম্পর্কে চলচ্চিত্র
মার্কিন জীবনীমূলক নাট্য চলচ্চিত্র
কলাম্বিয়া পিকচার্সের চলচ্চিত্র
মার্কিন লেখকের কাজ অবলম্বনে চলচ্চিত্র
২০০০-এর দশকের ইংরেজি ভাষার চলচ্চিত্র
২০০০-এর দশকের মার্কিন চলচ্চিত্র
জীবনী অবলম্বনে চলচ্চিত্র
সাধু রাম চাঁদ মুর্মু ঝাড়গ্রাম বিশ্ববিদ্যালয়

সাধু রাম চাঁদ মুর্মু ঝাড়গ্রাম বিশ্ববিদ্যালয়, এটি ঝাড়গ্রাম বিশ্ববিদ্যালয় নামেও পরিচিত, পশ্চিমবঙ্গ সরকার পরিচালিত একটি বিশ্ববিদ্যালয়। বিশ্ববিদ্যালয়টি বর্তমানে নির্মাণাধীন রয়েছে। এটি ঝাড়গ্রাম জেলার সদর ঝাড়গ্রাম শহরে অবস্থিত। বিশ্ববিদ্যালয়টি স্থাপনের জন্য পশ্চিমবঙ্গ সরকার ঝাড়গ্রাম বিশ্ববিদ্যালয় আইন, ২০১৭ (পশ্চিমবঙ্গ আইন ১৯৮১-এর আঠারো) তৈরি করে। ২০২১ সালে ঝাড়গ্রাম বিশ্ববিদ্যালয় এর নাম পরিবর্তন করে সাধু রাম চাঁদ মুর্মু বিশ্ববিদ্যালয় রাখা হয়। ‌ঝাড়গ্রাম শহরের উপকণ্ঠে আধা-গ্রামীণ পরিমণ্ডলে ২৭ একর জমির উপর এই বিশ্ববিদ্যালয়টি অবস্থিত।

ইতিহাস 
২০১১-২০১২ সাল থেকে পশ্চিমবঙ্গ রাজ্য আইনসভা রাজ্যের প্রায় সকল জেলায় রাজ্য-সহায়ক বিশ্ববিদ্যালয় প্রতিষ্ঠার জন্য প্রায় ১৮ টি (আঠার) বিল পাস করে। পশ্চিমবঙ্গে রাজ্য-অনুমোদিত বিশ্ববিদ্যালয়গুলির সংখ্যা ২০১১-২০১২ সালে ১২ (বারো) থেকে বেড়ে ৩০ টি (ত্রিশ) হয়। ২০১৭ সালে ঝাড়গ্রাম বিশ্ববিদ্যালয় তৈরির জন্য রাজ্য সরকার বিধানসভায় বিল পেশ করে। ২০১৮ সালের ৯ জানুয়ারি ঝাড়গ্রাম বিশ্ববিদ্যালয় আইন, ২০১৭ গঠিত হয়। ওই বছরের অগাস্ট মাসে রাজ্যের মুখ্যমন্ত্রী মমতা বন্দ্যোপাধ্যায় ঝাড়গ্রাম বিশ্ববিদ্যালয়ের ভিত্তি প্রস্তর স্থাপন করেন।

আরও দেখুন 
 ভারতের শিক্ষা ব্যবস্থা
 পশ্চিমবঙ্গের শিক্ষা ব্যবস্থা

তথ্যসূত্র

বহিঃসংযোগ

ঝাড়গ্রাম জেলার বিশ্ববিদ্যালয় ও কলেজ
পশ্চিমবঙ্গের বিশ্ববিদ্যালয় ও কলেজ
২০২১-এ প্রতিষ্ঠিত শিক্ষাপ্রতিষ্ঠান
ঝাড়গ্রাম জেলা
২০২১-এ পশ্চিমবঙ্গে প্রতিষ্ঠিত
২০২১-এ প্রতিষ্ঠিত বিশ্ববিদ্যালয় ও কলেজ
সাবাহ সারাওয়াক কেলুয়ার মালয়েশিয়া

সাবাহ সারাওয়াক কেলুয়ার মালয়েশিয়া (এসএসকেএম) একটি বিচ্ছিন্নতাবাদী সংগঠন যা সাবাহ ও সারাওয়াক রাজ্যদুটোকে মালয়েশিয়া ফেডারেশন থেকে পৃথক করতে চায়।

আরো দেখুন 

 মালয়েশিয়ার বিচ্ছিন্নতাবাদী আন্দোলন
 মালয়েশিয়া থেকে সিঙ্গাপুরের বিচ্ছেদ
 মালয়েশিয়ার সংবিধানে প্রস্তাবিত সংশোধনী ২০১৯

তথ্যসূত্র 

সারাওয়াকের রাজনীতি
সাবাহের রাজনীতি
মালয়েশিয়ায় বিচ্ছিন্নতাবাদ
মিশর জাতীয় ফুটবল দল

মিশর জাতীয় ফুটবল দল () হচ্ছে আন্তর্জাতিক ফুটবলে মিশরের প্রতিনিধিত্বকারী পুরুষদের জাতীয় দল, যার সকল কার্যক্রম মিশরের ফুটবলের সর্বোচ্চ নিয়ন্ত্রক সংস্থা মিশরীয় ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯২৩ সাল হতে ফুটবলের সর্বোচ্চ সংস্থা ফিফার এবং ১৯৫৩ সাল হতে তাদের আঞ্চলিক সংস্থা আফ্রিকান ফুটবল কনফেডারেশনের সদস্য হিসেবে রয়েছে। ১৯২০ সালের ২৮শে আগস্ট তারিখে, মিশর প্রথমবারের মতো আন্তর্জাতিক খেলায় অংশগ্রহণ করেছে; বেলজিয়ামের খেন্টে অনুষ্ঠিত উক্ত ম্যাচে মিশর ইতালির কাছে ২–১ গোলের ব্যবধানে পরাজিত হয়েছে।

৭৫,০০০ ধারণক্ষমতাবিশিষ্ট কায়রো আন্তর্জাতিক স্টেডিয়ামে আল-ফিরাইনা নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় মিশরের রাজধানী কায়রোয় অবস্থিত। বর্তমানে এই দলের ম্যানেজারের দায়িত্ব পালন করছেন হুসাম আল বদরি এবং অধিনায়কের দায়িত্ব পালন করছেন পিরামিডের রক্ষণভাগের খেলোয়াড় আহমেদ ফাতহি।

মিশর এপর্যন্ত ৩ বার ফিফা বিশ্বকাপে অংশগ্রহণ করেছে, যার মধ্যে সেরা সাফল্য হচ্ছে ১৯৩৪ ফিফা বিশ্বকাপের ফাইনালে পৌঁছানো, যেখানে তারা হাঙ্গেরির কাছে ৪–২ গোলের ব্যবধানে পরাজিত হয়েছে। অন্যদিকে, আফ্রিকা কাপ অফ নেশন্সে মিশর অন্যতম সফল দল, যেখানে তারা ৭টি (১৯৫৭, ১৯৫৯, ১৯৮৬, ১৯৯৮, ২০০৬, ২০০৮ এবং ২০১০) শিরোপা জয়লাভ করেছে। এছাড়াও, মিশর ১৯৯৯ এবং ২০০৯ ফিফা কনফেডারেশন্স কাপের গ্রুপ পর্বে অংশগ্রহণ করেছে।

আহমেদ হাসান, হুসাম হাসান, এসাম এল-হেদারি, মোহাম্মদ সালাহ এবং মোহাম্মদ আবুতরিকাহের মতো খেলোয়াড়গণ মিশরের জার্সি গায়ে মাঠ কাঁপিয়েছেন।

র‌্যাঙ্কিং
ফিফা বিশ্ব র‌্যাঙ্কিংয়ে, ২০১০ সালের জুলাই মাসে প্রকাশিত র‌্যাঙ্কিংয়ে মিশর তাদের ইতিহাসে সর্বপ্রথম সর্বোচ্চ অবস্থান (৯ম) অর্জন করে এবং ২০১৩ সালের মার্চ মাসে প্রকাশিত র‌্যাঙ্কিংয়ে তারা ৭৫তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে মিশরের সর্বোচ্চ অবস্থান হচ্ছে ১৪তম (যা তারা ২০১০ সালে অর্জন করেছিল) এবং সর্বনিম্ন অবস্থান হচ্ছে ৬৮। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:

ফিফা বিশ্ব র‌্যাঙ্কিং

বিশ্ব ফুটবল এলো রেটিং

প্রতিযোগিতামূলক তথ্য

ফিফা বিশ্বকাপ

অর্জন

শিরোপা
আফ্রিকা কাপ অফ নেশন্স
চ্যাম্পিয়ন: ১৯৫৭, ১৯৫৯, ১৯৮৬, ১৯৯৮, ২০০৬, ২০০৮, ২০১০
রানার-আপ: ১৯৬২, ২০১৭
তৃতীয় স্থান: ১৯৬৩, ১৯৭০, ১৯৭৪
চতুর্থ স্থান: ১৯৭৬, ১৯৮০, ১৯৮৪
সর্ব-আফ্রিকা গেমস
চ্যাম্পিয়ন: ১৯৮৭, ১৯৯৫
তৃতীয় স্থান: ১৯৭৩
 আফ্রো-এশীয় কাপ অফ নেশন্স
রানার-আপ: ১৯৮৮, ২০০৭
 প্যান আরব গেমস
চ্যাম্পিয়ন: ১৯৫৩, ১৯৬৫, ১৯৯২*, ২০০৭
রানার-আপ: ১৯৬১
 আরব কাপ অফ নেশন্স
চ্যাম্পিয়ন: ১৯৯২*
তৃতীয় স্থান: ১৯৮৮
 ফিলিস্তিন কাপ অফ নেশন্স
চ্যাম্পিয়ন: ১৯৭২, ১৯৭৫

অন্যান্য
মেডিটেরেনিয়ান গেমস
চ্যাম্পিয়ন: ১৯৫৫
রৌপ্য পদক: ১৯৫১
তাম্র পদক: ১৯৮৩
৭ নভেম্বর কাপ
রানার-আপ: ১৯৯৩

তথ্যসূত্র

বহিঃসংযোগ
  
 ফিফা-এ মিশর জাতীয় ফুটবল দল  
 ক্যাফ-এ মিশর জাতীয় ফুটবল দল 

মিশর জাতীয় ফুটবল দল
আফ্রিকার জাতীয় ফুটবল দল
মিশরে ফুটবল
কঠিন শিলা

কঠিন শিলা: পাললিক শিলা থেকে পৃথক এবং সাধারণভাবে শক্ত, ঘন, কেলাসিত আগ্নেয় অথবা রূপান্তরিত শিলাকে কঠিন শিলা হিসেবে চিহ্নিত করা হয়।

বাংলাদেশে চার ধরনের কঠিন শিলা পাওয়া যায়:

(ক) মধ্যপাড়া ভূগর্ভস্থ কঠিন শিলা

(খ) ভোলাগঞ্জ-জাফলং এর কঠিন শিলার নুড়ি

(গ) তেতুলিয়া-পঞ্চগড়-পাটগ্রাম কঠিন শিলা কনক্রিশন

(ঘ) চট্টগ্রাম-পার্বত্য চট্টগ্রামের কনক্রিশন নুড়ি।
তর্পণ

তর্পণ () বৈদিক অনুশীলনের একটি শব্দ যা ঐশ্বরিক সত্তার প্রতি কোন কিছু নিবেদন করাকে বোঝায়।

তর্পণ শব্দটার উৎপত্তি হয়েছে সংস্কৃত 'তৃপ্' (অর্থাৎ সন্তুষ্ট করা) থেকে। হিন্দুধর্মে দেবতা, ঋষি ও মৃত পূর্বপুরুষদের (পিতৃকুল ও মাতৃকুল) উদ্দেশ্যে জল নিবেদন করে তাঁদের সন্তুষ্ট করার পদ্ধতিকে তর্পণ বলা হয়। বংশের যে সকল‌ পিতৃপুরুষ পরলোক গমন করেছেন, তাঁদের প্রীতির উদ্দেশ্যে মন্ত্র উচ্চারণপূর্বক স-তিল জল (তিল মেশানো জল) দান করে সাধারণত পুত্রসন্তানেরা পিতৃতর্পণ করে থাকেন। এভাবে তর্পণ করাকে আবার তিল তর্পণও বলে।

ধরন 
হিন্দুশাস্ত্রে নানারকম তর্পণের কথা বলা হয়েছে। যেমন, দেব তর্পণ, মনুষ্য তর্পন, ঋষি তর্পণ, দিব্যপিতৃ তর্পন, যম তর্পণ, ভীষ্ম তর্পণ, পিতৃ তর্পণ, মাতৃ তর্পণ, অগ্নিদগ্ধাদি তর্পন, রাম তর্পন ও লক্ষণ তর্পণ ইত্যাদি। এর মধ্যে পিতৃতর্পণ রীতিই সাধারণ মানুষের মধ্যে অধিক প্রচলিত। এর অপর নাম পিতৃযজ্ঞ। পৃথিবীর বিভিন্ন স্থানে বিভিন্ন সময়ে পিতৃতর্পণ পালিত হয়। দক্ষিণ ও পশ্চিম ভারতে গণেশ উৎসবের পরবর্তী পূর্ণিমা (ভাদ্র পূর্ণিমা) তিথিতে পিতৃপক্ষ শুরু হয় আবার উত্তর ভারত, ভারতের পশ্চিমবঙ্গ, নেপাল ও বাংলাদেশে ভাদ্রের পরিবর্তে দুর্গাপূজার পূর্বে আশ্বিন মাসের কৃষ্ণপক্ষকে পিতৃপক্ষ বলে এসব স্থানে মহালয়া অমাবস্যায় বা পিতৃপক্ষ অমাবস্যায় পিতৃতর্পণ করা হয়। তবে দুর্গাপূজার সাথে পিতৃতর্পণের সরাসরি কোন যোগ নেই। হিন্দুধর্মে পিতৃতর্পণের দিনটি খুব গুরুত্বপূর্ণ। এইদিন তিথিনিয়মের বাইরে সব পূর্বপুরুষের শ্রাদ্ধ করা যায়। এজন্য যে সব ব্যক্তি কোন কারণে পূর্বপুরুষের সাংবাৎসরিক শ্রাদ্ধ করতে পারেন না, তাঁরা এই দিনে পিতৃতর্পণ করে থাকেন।

লোককাহিনী
পিতৃতর্পণের সাথে রামায়ণের রামচন্দ্র এবং মহাভারতের মহাবীর কর্ণ সম্বন্ধীয় দুটো কাহিনী প্রচলিত আছে। রামায়ণের রামচন্দ্র মহালয়ার দিন পিতৃপুরুষদের উদ্দেশ্যে তর্পণ করেছিলেন। অনেকের ধারণা তখন থেকেই পিতৃতর্পণের প্রচলন হয়েছে। কর্ণ সম্বন্ধীয় কাহিনীতে বলা হয় যে, কর্ণ চিরকাল মানুষকে স্বর্ণ, রত্ন ইত্যাদি দান করে গেছেন। কিন্তু তিনি পিতৃপুরুষদের উদ্দেশ্যে কখনো জল বা খাদ্য দান করেননি। কারণ তিনি নিজের পিতৃপুরুষের পরিচয় জানতেন না। তবে এটা ছিল কর্ণের অনিচ্ছাকৃত একটা ভুল। তবুও কুরুক্ষেত্রের যুদ্ধের পর মহাবীর কর্ণের আত্মা স্বর্গে গেলে সেখানে তাঁকে খেতে দেয়া হয় শুধুই সোনা আর ধনরত্ন। তখন কর্ণ এর কারণ জিজ্ঞাসা করলেন দেবরাজ ইন্দ্রকে। এর উত্তরে ইন্দ্র কর্ণকে বললেন যে, কর্ণ সারাজীবন মানুষকে সোনাদানাই দান করেছেন, পিতৃপুরুষকে কখনো জল দেননি, তাই তাঁর সাথে এমনটা করা হয়েছে। তখন কর্ণ দেবরাজ ইন্দ্রকে তাঁর অনিচ্ছকৃত ভুলের কথা জানালে ইন্দ্র কর্ণকে এক পক্ষকালের জন্য মর্ত্যে ফিরে গিয়ে পিতৃপুরুষকে জল ও অন্ন দিতে অনুমতি দিলেন। ইন্দ্রের কথা মতো এক পক্ষকাল ধরে কর্ণ মর্ত্যে অবস্থান করে তাঁর পিতৃপুরুষকে অন্নজল দিলেন। এর ফলে কর্ণের পাপ স্খলন হলো এবং যে পক্ষকাল কর্ণ মর্ত্যে এসে পিতৃপুরুষকে জল দিলেন সেই পক্ষটি পরিচিত হলো পিতৃপক্ষ নামে।

হিন্দু পুজার আচার-অনুষ্ঠান
জল ও হিন্দুধর্ম
হিন্দু পুজার আচার অনুষ্ঠান
হিন্দু অনুশীলন
মৃত্যু সম্পর্কিত হিন্দু আচার
পোকেমন: দ্য রাইজ অব ডার্করাই

পোকেমন মুভি: দ্য রাইজ অব ডারক্রাই হচ্ছে ২০০৭ সালের জাপানি অ্যানিমে ভ্রমণকানীনিভিত্তিক চলচ্চিত্র যা ওএলএম, ইনক প্রযোজনা এবং তোহো বিতরণ করেছে। ছবিটি পরিচালনা করেছিলেন কুনিহেকো যুয়ামা এবং রচনা করেছেন হিদেকি সোনোদা। সাতোশি তাজিরি, জুনিচি মাসুদা এবং কেন সুগিমুরি নির্মিত পোকমন চলচ্চিত্র সিরিজের এটি দশম অ্যানিমেটেড চলচ্চিত্র।

এই চলচ্চিত্রে, পলকিয়া এবং ডিয়ালগা, পোকেমন নামে পরিচিত এমন দুটি প্রাণী যাদের কখনই  সাক্ষাত হওয়ার কথা নয়। কিন্তু, মাত্রার(dimensions) মধ্যে মহাকাশে দেখা হয়। এলামোস শহর এর আশেপাশের স্থানসমূহে তারা  বিশৃঙ্খলা তৈরি করে। নগরবাসী এই ঘটনাগুলিকে ডারক্রাই নামক দুঃস্বপ্ন দানকারি পোকেমনকে এর কারণ হিসাবে চিহ্নিত করে ও তাকে দোষারোপ করে, যে এই শহরটিকে পালকিয়া ও ডিয়ালগা থেকে রক্ষা করার চেষ্টা করছে । চলচ্চিত্রটি ১৪ জুলাই, ২০০৭ সালে জাপানে প্রকাশিত হয়েছিল। দুটি সিক্যুয়াল প্রকাশিত হয়েছে,২০০৮ সালের পোকেমন: জিরাটিনা  অ্যান্ড দি  স্কাই ওয়ারিয়র এবং ২০০৯ সালে পোকেমন: আর্কিয়াস অ্যান্ড দি  জুয়েল অফ লাইফ ।

সারাহ ব্রািইটম্যান মুভির থিম সঙগীত গান , যার  কভার ছিল " Where the Lost Ones Go" শিরোনামে   । কভারটিতে ক্রিস থম্পসনও রয়েছে ।

কণ্ঠ অভিনয়

বহিঃসংযোগ 

   
 ইংরেজি ডারক্রাই সাইট 
   
    
 বুলব্যাপিডিয়ায় ডারক্রাইয়ের উত্থান

জাপানি চলচ্চিত্র
জাপানি ভাষার লেখা থাকা নিবন্ধ
জাপানি ভাষার চলচ্চিত্র
২০০৭-এর চলচ্চিত্র
লন্ডন ব্রিজ স্টেশন

লন্ডন ব্রিজ একটি মধ্য লন্ডনের রেলওয়ের টার্মিনাস এবং দক্ষিণ-পূর্ব লন্ডনের সাউথওয়ার্কের লন্ডন আন্ডারগ্রাউন্ড স্টেশনের সাথে যুক্ত। এটি লন্ডন ব্রিজের নিকটে দক্ষিণ-পূর্বে তিন স্তরের একটি বৃহত অঞ্চল দখল করে, সেখান থেকে এটির নামটি এসেছে। প্রধান রেলপথ স্টেশনটি লন্ডনের ভাড়া জোন ১ এর প্রাচীনতম রেলস্টেশন এবং ১৮৩৬ সালে চালু হওয়া বিশ্বের প্রাচীনতমগুলির মধ্যে একটি। এটি টেমস নদীর দক্ষিণে লন্ডনের দুটি প্রধান রেলপথ প্রান্তিকের মধ্যে একটি (অন্যটি ওয়াটারলু) এবং লন্ডনের চতুর্থ-ব্যস্ততম স্টেশন, যা বছরে পাঁচ মিলিয়ন যাত্রীদের পরিচালনা করে।

স্টেশনটি মূলত স্থানীয় পরিষেবার জন্য লন্ডন ও গ্রিনউইচ রেলপথের দ্বারা খোলা হয়। পরবর্তীকালে এটি লন্ডন ও ক্রয়েডন রেলপথ, লন্ডন ও ব্রাইটন রেলপথ এবং দক্ষিণ পূর্ব রেলপথকে পরিষেবা পরিবেশন করে। এইভাবে এটি লন্ডনের একটি গুরুত্বপূর্ণ টার্মিনাসে পরিণত হয়। আরও পরিষেবা সরবরাহ ও সক্ষমতা বাড়ানোর জন্য এটি ১৮৪৯ সালে এবং পুনরায় ১৮৬৪ সালে পুনর্নির্মাণ করা হয়। ২০তম শতকের শুরুতে লন্ডন ব্রিজ থেকে স্থানীয় পরিষেবাগুলি বিদ্যুতায়িত হতে শুরু করে এবং ১৯৩০-এর দশকের মধ্যে বিদ্যুতায়নের কাজ জাতীয় রুটে ছড়িয়ে পরে। বিস্তৃত ভাবে সংকেত ব্যবস্থা ও রেল ট্র্যাকের সারিবদ্ধকরণ সহ ১৯৭০-এর দশকে স্টেশনটি ব্রিটিশ রেল দ্বারা ব্যাপকভাবে পুনর্নির্মাণ করা হয়। ২০১০-এর দশকে টেমস সংযোগ পথে আরও ভালভাবে সংযুক্ত করার জন্য এটির পুনর্নবীকরণ করা হয়, যা গ্যাটউইক বিমানবন্দর, লুটন বিমানবন্দর এবং ক্রসরেলের সাথে সংযোগ প্রদান করে।

লন্ডন ব্রিজটি চারিং ক্রস এবং ক্যানন স্ট্রিট থেকে দক্ষিণপূর্ব পরিষেবাগুলি দক্ষিণ-পূর্ব লন্ডন, কেন্ট ও পূর্ব সাসেক্সের গন্তব্যগুলিতে পরিবেশন করা হয় এবং দক্ষিণ লন্ডন ও দক্ষিণ পূর্ব ইংল্যান্ডের অসংখ্য গন্তব্যগুলিতে অনেক  যাত্রী ও আঞ্চলিক পরিষেবাগুলির জন্য  এটি একটি টার্মিনাস।  স্টেশনটি ২০১৮ সালে বেডফোর্ড, কেমব্রিজ ও পিটারবারো থেকে ব্রাইটন এবং সাসেক্স ও কেন্টের অন্যান্য গন্তব্যগুলিতে  টেমস সংযোগ পরিষেবাগুলি দেওয়া শুরু করে।

লন্ডন আন্ডারগ্রাউন্ড স্টেশন 

আন্ডারগ্রাউন্ড স্টেশনটি জুবিলি লাইন এবং উত্তর লাইনের ব্যাংক শাখা দ্বারা পরিবেশন করা হয়। এটি ২০১৮ সালে ৭০.২০ মিলিয়ন যাত্রীর সাথে নেটওয়ার্কের ৫ম ব্যস্ততম স্টেশন। এটি লন্ডনের আন্ডারগ্রাউন্ড নেটওয়ার্কের একমাত্র স্টেশন যার নামে "লন্ডন" রয়েছে (উদাহরণস্বরূপ, "লন্ডন ওয়াটারলু" আন্ডারগ্রাউন্ড স্টেশনের নামকরণ করা হয়েছে কেবল "ওয়াটারলু")।"

প্রতিটি লাইনে দুটি প্ল্যাটফর্ম ও টলি স্ট্রিটের টিকিট ঘর থেকে এসকেলেটরের দুটি সেট রয়েছে। চারটি প্ল্যাটফর্মেই বরো হাই স্ট্রিটের থেকে সরাসরি প্রবেশ/প্রস্থান করা যায়। জেয়েনার স্ট্রিটে জরুরী প্রস্থান পথ রয়েছে।

তথ্যসূত্র

বহিঃসংযোগ

উত্তর রেলপথ স্টেশন
টেমসলিংক রেলপথ স্টেশন